અમદાવાદ: પશ્ચિમ રેલવેની ટિકિટોનું કાળા બજાર કરવાના નેટવર્કને રેલવે પોલીસે નવસારીમાંથી ઝડપી લઇ ટિકિટના કાળાબજાર કરનાર દંપતીની ધરપકડ કરી આશરે રૂ.ત્રણ લાખની રેલવે ટિકિટો કબજે કરી હોવાનું જાણવા મળે છે. પ્રાપ્ત માહિતી પ્રમાણે આ અંગેની વિગત એવી છે કે પશ્ચિમ રેલવેની ટિકિટોનું મોટા પાયે કાળાબજાર કરવામાં આવી રહ્યું હોવાની રેલવે પોલીસને બાતમી મળતાં છેલ્લા કેટલાક વખતથી વોચ ગોઠવી હતી. રેલવે ટિકિટોનું કાળાબજાર કરનાર ટોળકીએ અમદાવાદ, વડોદરા, સુરત સહિતના શહેરોમાં તેમનું નેટવર્ક ગોઠવી ટિકિટોનું કાળાબજાર કરી મોટી કમાણી કરતી હતી.